9α. ΝΟΜΟΘΕΤ ΔΙΑΤΑΓΜΑ υπ’ αριθ. 1077 της 16/22 Σεπτ. 1949 (ΦΕΚ Α' 220) Περί ρυθμίσεως προαγωγών εφέδρων εκ μονίμων Αξιωματικών και Ανθυπασπιστών Χωροφυλακής υπηρετησάντων κατά την πολεμικήν περίοδον 1940-1945. Άρθρον μόνον.-1.Αι διατάξεις του υπ’ αριθ. 595/1948 Ν.Δ/τος «περί ρυθμίσεως προαγωγών εφέδρων εκ μονίμων Αξιωματικών και Ανθ/στών υπηρετησάντων κατά την πολεμικήν περίοδον 1940-1945» ισχύουσιν από της δημοσιεύσεως αυτού εις την Εφημερίδα της Κυβερνήσεως και δια τους εφέδρους εκ μονίμων Αξιωματικούς και Ανθυπασπιστάς Χωροφυλακής, τους υπηρετήσαντας κατά τας εν τω Νομοθετικώ τούτω Δ/τι διαλαμβανομένας περιόδους και κατά τας εν αυτώ οριζομένας διακρίσεις, με τας επομένας τροποποιήσεις και συμπληρώσεις. α)Το κατά το άρθρ. 2 του Νομοθετικού τούτου Δ/τος προβλεπόμενον Συμβούλιον αποτελείται εκ δύο Ανωτάτων εν ενεργεία Αξιωματικών της Χωροφυλακής οριζομένων δια διαταγής του Υπουργού Δημοσίας Τάξεως και τριών Ανωτάτων εν ενεργεία ή αποστρατεία Αξιωματικών του Στρατεύματος διοικησάντων ευδοκίμως μεγάλας Μονάδας κατά την διάρκειαν των     επιχειρήσεων    1940-1941 και (Αντί των σελ. 259-265(α) Σελ. 259-265(β) Τεύχος 455-Σελ.3 106 1941-1944, οριζομένων δια διαταγών των επί των Στρατιωτικών και Δημοσίας Τάξεως Υπουργών εντός 15 ημερών από της δημοσιεύσεως του παρόντος εις την Εφημερίδα της Κυβερνήσεως. β)Όπου εν των αυτώ Ν.Δ/τι αναφέρεται ο Υπουργός των Στρατιωτικών, νοείται δια την εφαρμογήν του παρόντος ο Υπουργός Δημοσίας Τάξεως. γ)Αι αιτήσεις των ενδιαφερομένων Αξιωματικών και Ανθυπασπιστών Χωροφυλακής, υποβάλλονται, εντός της δια της επομένης παραγράφου οριζομένης προθεσμίας, εις τας κατά τόπους Υπηρεσίας Χωροφυλακής, ή Στρατιωτικάς Αρχάς παρ’ ων υποβάλλονται απ’ ευθείας εις το Υπουργείον Δημοσίας Τάξεως. 2.Αι υπό του εδαφ. 4 του άρθρ. 2 του αυτού Ν.Δ/τος οριζόμεναι προθεσμίαι άρχονται από της ισχύος του παρόντος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 